**Obvestilo – Prijava za vpis v Srednje šole za šolsko leto 2020/2021**

Spoštovani učenci in starši.

Obveščamo vas, da je s strani MIZŠ pripravljen nov rokovnik za prijavo in vpis v srednje šole in dijaške domove za šolsko leto 2020/2021. Rokovnika sta objavljena na spletnih straneh ministrstva.

**Nov rok za prijavo za vpis v srednješolske programe in dijaške domove je do** **11. 5. 2020**. Do tega datuma morajo **vsi kandidati**, ki se želijo naslednje šolsko leto izobraževati v srednji šoli oz. bivati v dijaškem domu, oddati prijavnico, med njimi tudi tisti, ki se šolajo na domu, in tudi tisti kandidati, ki še niso opravljali preizkusov nadarjenosti na srednjih šolah, ki izvajajo programe, za katere je kot posebni vpisni pogoj treba uspešno opraviti tudi preizkus nadarjenosti.

Vsak kandidat odda **samo eno prijavnico za vpis**, razen kandidati, ki se želijo vzporedno izobraževati na programih Umetniške gimnazije, za katere so razpisana mesta za vzporedno izobraževanje. Ti oddajo prijavnici za vsak izobraževalni program posebej.

Kandidatom za vpis v srednje šole oz. dijaške domove je prijavnica na voljo na spletni strani e-uprave, na naslovu:

<https://e-uprava.gov.si/podrocja/vloge/vloga.html?id=2192> (za vpis v srednje šole) in <https://e-uprava.gov.si/podrocja/vloge/vloga.html?id=523> (za vpis v dijaške domove).

**Pomembno!**

**V prihodnjih dneh boste prijavnico za vpis v srednjo šolo prejeli po pošti** na vaš domači naslov s strani naše šole in vam je ni potrebno tiskati. Prijavnico za vpis v dijaške domove pa si morate natisniti sami.

Prejeto prijavnico izpolnite, podpišite (kandidat in straši) in jo fotografirajte ter pošljite na e-naslov pedagoginje: mirjam.tornar@os-velikapolana.si (da jo pregleda), po pregledu jo boste po potrebi dopolnili ali popravili in poslali na izbrano srednjo šolo oziroma izbrani dijaški dom.

Prijavnico lahko pošljete priporočeno po pošti (samo priporočeno in NE s povratnico), ali pa skenirano (fotografirano) na elektronski naslov izbrane srednje šole oz. izbranega dijaškega doma. Če boste prijavnico pošiljali po elektronski pošti, jo v vednost pošljite tudi na elektronski naslov svetovalnih delavcev srednje šole, prijavnice za vpis za dijaške domove pa v vednost na elektronski naslov za vpis v dijaški dom.

Na prijavnici za vpis v srednje šole **ni potreben podpis in žig ravnateljice** osnovne šole.

Srednje šole bodo preizkuse posebne nadarjenosti izvajale v tednu od 1. 6. do 6. 6. 2020, odvisno od razporeda šole, o natančnih razporedih bodo kandidati seznanjeni s strani srednjih šol. V primeru, da kandidat preizkusa ne bi opravil, lahko prijavo prenese na drugo šolo. **Rok za prenos prijav za vse kandidate je do 16. 6. 2020 do 14.00 ure. Do tega datuma bo potekal tudi prenos prijave za vpis v dijaške domove.**

V primeru prenosa prijav se kandidatom svetuje, da se v čim večji meri izognejo fizičnim obiskom srednjih šol in da to storijo tako, da na izbrano srednjo šolo, kjer bodo imeli prvotno prijavnico, na elektronski naslov svetovalnega delavca, ki ureja vpis, posredujejo skenirano/fotografirano izjavo, podpisano s strani kandidata in starša, v kateri pisno zaprosijo, da v njihovem imenu svetovalni delavec odjavi kandidata na programu, za katerega je oddal prvotno prijavnico, in jo posreduje na drugo šolo, kamor bi želel kandidat prenesti prijavo.

V primeru **omejitve vpisa**, bodo kandidati o tem **obveščeni 26. 6. 2020 popoldan** (za srednje šole) **oz. 30. 6. 2020** (za dijaške domove) na spletni strani MIZŠ.

**Vpis v srednje šole in dijaške domove bo potekal v tednu od 30. 6. 2020 do 6. 7. 2020**, odvisno od razporeda srednjih šol in dijaških domov. O natančni razporeditvi bodo kandidati obveščeni s strani srednjih šol in dijaških domov.

Prosimo, da upoštevate vsa zapisana navodila in roke.

Prilagamo še povezavo do pomembnih rokov v skladu z novim rokovnikom za vpis v SŠ:

<http://os-velikapolana.splet.arnes.si/files/2020/04/POMEMBNI-DATUMI-nov-rokovnik-1.docx>

Lepo pozdravljeni.

Pedagoginja Mirjam Törnar Ravnateljica: Danijela Apatič